नई दिल्ली. कई बार सुनने को मिलता है कि दुनिया में एक जैसे दिखने वाले सात लोग होते हैं। आपको बता दें कि प्रधानमंत्री मोदी के मामले में ऐसे सिर्फ सात नहीं, बल्कि कई लोग हैं जो उनके जैसे दिखते हैं। पीएम मोदी रविवार को 67 साल के हो गए। इस मौके पर dainikbhaskar.com आपको के डुप्लिकेट्स के बारे में बता रहा है जिनकी फोटोज अक्सर सोशल मीडिया पर वायरल होती हैं। कोई है TV एक्टर तो कोई चलाता है ऑटो...

- नरेंद्र मोदी के कई डुप्लिकेट्स हैं। इनमें से कोई टीवी एक्टर है तो कोई ऑटो ड्राइवर।

- जब भी किसी शख्स की मुलाकात इनसे होती है, सेल्फी लेने और फोटोज खिंचवाने की होड़ लग जाती है।

- केरल के कन्नूर से ताल्लुक रखने वाले रामचंद्रन काफी हद तक पीएम मोदी की तरह दिखते हैं।

- कई बार इनकी फोटोज सोशल मीडिया पर वायरल हो चुकी है। एक मलयालम न्यूज़पेपर ने इनका इंटरव्यू भी किया था।

- ऐसे ही तेलंगाना में एक शख्स हैं जो पीएम मोदी के हमशक्‍ल हैं। वह तेलंगाना के अदीलाबाद जिले में ऑटो चलाते हैं।

बिजनेसमैन और टीवी एक्टर भी हैं पीएम मोदी के डुप्लिकेट

- नरेंद्र मोदी के प्रधानमंत्री पद के उम्मीदवार घोषित होने के बाद मुंबई के विकास महंते चर्चा में आ गए थे।

- बिजनेसमैन महंते हू-ब-हू मोदी जैसे दिखाई देते हैं। इस वजह से वे सेलिब्रिटी बन गए हैं। इन्होंने 'मोदी का गांव' नाम की हिंदी फिल्म में काम भी किया है।

- विकास भाजपा की तरफ से महाराष्ट्र और गुजरात की चुनावी रैलियों में व्यस्त रहते हैं।

शाहरुख के साथ कर चुके हैं काम

- महंते इससे पहले की ‘हैप्पी न्यू ईयर’ फिल्म में भी रोल कर चुके हैं। इसके अलावा वे ‘इंडियाज गॉट टैलेंट’ रियलिटी शो में भी आ चुके हैं।

- मलाड में रहने वाले विकास महंते पेशे से बिजनेसमैन हैं। करीब 3 साल पहले उन्होंने अपना लुक बदलने के लिए दाढ़ी बढ़ाई।

- लेकिन इसके बाद वो जहां भी जाते थे लोग उन्हें मोदी-मोदी कह कर बुलाने लगे।

- लोग मोबाइल पर फोटोज खींचते थे और उनका ऑटोग्राफ भी लेते थे। विकास को पहले ये सब अच्छा नहीं लगता था।

आगे की स्लाइड्स में देखिए पीएम मोदी जैसे दिखने वालों की फोटोज...